
Lumea era moartă de secole. 

Cu mult timp înainte viaţa îşi revărsase miracolul peste aceste locuri. 
Vegetație bogată, plante cu frunze gigantice, arbori înalți, liane mişcându-se în 
bătaia vântului asemenea unor şerpi jucăuşi în bătaia soarelui. Animale, păsări şi 
insecte trăiseră în pace şi armonie. 

Mai târziu oamenii îşi făcuseră apariţia. Înarmaţi cu cea mai redutabilă 
unealtă dintre toate. Creierul. Transformaseră locul, aducând zgârie nori de beton, 
plastic şi sticlă în locul naturii. Dar viaţa continuase să existe, şi să se dezvolte, 
croiindu-şi drum prin orice nişă disponibilă, oricât de mică ar fi fost ea. Însă nici 
măcar viaţa nu putuse rezista sutelor de ani de distrugere şi poluare aduse de 
oameni. Ținutul sterp care se întindea cât vedeai cu ochii stătea drept mărturie. 

O singură licărire de viaţă strălucea pe întinsul nesfârşit al pustiului. 

Ființa aştepta liniştită. 

Nu că i-ar fi făcut o plăcere deosebită să aştepte într-un asemenea deşert. 
Prefera un pic mai multă viață în jurul său. Paradoxal având în vedere interesul 
special pe care îl avea pentru lucruri antice, şi pentru pustiul care se întindea cât 
vedeai cu ochii. 

Se aplecă, şi, aproape cu religiozitate luă un pumn de pământ şi praf de pe 
jos. Câmpul de forță ambiental acoperise terenul pe câțiva metri pătrați în jur deci 
nu era nici un fel de pericol. Privi pământul strămoşilor săi, pământul care dăduse 
viaţă rasei sale şi oftă lăsându-l să se scurgă din palmă. 

Atinse uşor comenzile pictografice ce pluteau la milimetri deasupra 
manşetei de pe braţul stâng. Câmpul percepu imediat comanda şi alte 
echipamente din nava aflată deasupra sa intrară în joc. Valurile timpului intrară 
sub controlul său. Vedea trecutul la fel de uşor şi de real precum prezentul. 

Stătea în mijlocul unei mulțimi tăcute care se îndrepta târâş pieptiş către 
nava de doi kilometri lungime ce se zărea la orizont, puţin obscurată de 
instalațiile titanice ale cosmoportului. Primele valuri de colonişti care părăseau 
Pământul în urma dezastrelor naturale de la sfârşitul secolului XXI. Printre ei se 
aflau şi persoane de care conducătorii lumii doreau să scape, indivizi 
independenţi care vorbeau prea mult despre libertate şi drepturile omului, sau 
puneau întrebări incomode. 

Formă o altă pictogramă, liniile de timp se zvârcoliră şi imaginea se 
schimbă. 

Începuse Războiul Ascuns, sute de viruşi şi boli răspândindu-se în întreaga 
lume. Boli teribile care au suferit mutații odată eliberate devenind şi mai 
distructive. Însuşi vegetaţia a fost atacată de viruşi, pădurile uscându-se în timp 
de zile, recoltele transformându-se în praf pe câmpuri. Lor li se alăturaseră viruşii 
electronici implantați în terminalele băncilor, burselor dar şi în cele a spitalelor şi 
sistemelor de armament. Reţeaua planetară de informaţii a fost făcută praf. 

Exodus începu, rasa umană părăsind planeta pentru habitatele din spaţiu 
unde măsurile de siguranță erau mai bune, dovedindu-se cu mult mai greu de 
penetrat de către agenţii biologici. Singurele centre umane de pe Pământ 
rămâneau puținele enclave fortificate ale militarilor şi câteva bio-domuri ale celor 
destul de nebuni încât să trăiască în atmosfera devenită ucigătoare. 

Trasă o nouă pictogramă. Punctul de vedere ridicându-se la sute de metri 
deasupra solului, dezvelind grădini sălbatice de o frumuseţe incredibilă, mii de 
flori de toate tipurile, copaci de 50 de metri înălțime, de crengile lor agăţându-se 
liane şi plante căţărătoare care se uneau, încolăceau formând pânze de paianjen 

înverzite în aer. Izvoare aleargă de-a lungul stâncilor iar apa lor limpede şi 
cristalină avea un gust mai bun decât cea mai de calitate kaga. 

Este timpul refacerii. Pământul, lumea de baştină a omenirii este readusă la 
viaţă printr-un efort suprem al întregii rase. Pământul devine din nou o grădină a 
vieții. 

O altă pictogramă şi anii trec cu viteză prin fața observatorului. 

Începe Războiul Etern, lupta umanității împotriva kaselii. Devastarea şi 
distrugerea cunoscând noi nivele. Planete întregi lăsate sterpe, fără viață. 
Miliarde atinse de agenți biologici, transformați de terorismul psihologic. 
Pământul a fost printre primele ţinte, totul ras de pe suprafață ca urmare a 
bombardamentului atomic. După terminarea războiului rasa umană nu se mai 
găsea în postura de a începe reconstrucția Pământului aşa că l-au lăsat în pace, 
apărat doar de sateliți. O lume moartă. 

Şi de atunci aşa rămăsese. 

Figura singuratică ridică capul, o străfulgerare în dreapta îl aduse din 
visare şi cu o pictogramă dizolvă câmpul temporal. O sferă personală de transport 
ieşise din deformarea QUAST (quanto spațio-temporală). La doar câteva secunde 
după, o a doua sferă personală i se alătură. Ambele sfere coborâră la zece metri 
deasupra solului. 

Observatorul le văzu însemnele şi se lumină la faţă. Îi aştepta. Trasă o 
pictogramă reprezentând nerăbdarea în mediul informațional. 

Drept răspuns proiectorul holografic al uneia dintre sfere se lumină şi 
imaginea tridimensională a unui bărbat se materializă lângă observator. 

-  Salutări prietene! se formă în infomed 

A doua sferă plană uşor deasupra solului până ce aproape îl atinse. Un iris 
se deschise lăsând să iasă o figură umanoidă în plină atmosferă otrăvitoare. Păru 
să fie nesigură la primii paşi dar se redresă şi aura care o înconjura deveni şi mai 
strălucitoare. 

Observatorul trasă simboluri şi câmpurile de forță lărgiră bula ambientală. 

- Nu este necesar să mă ajuţi; mormăi figura strălucitoare 

Observatorul nu-l băgă în seamă mutându-şi atenţia pe apariţia holografică 

- Cum a decurs Adunarea? 

- Mult zgomot, ca de obicei. Dar a fost un adevărat război Hyllos. Ne-ar 
fi folosit prezența ta acolo. 

- Greu de crezut. Nu am prea mulți prieteni printre membrii Adunării. 
Sursele mele mi-au şoptit că toți acazanii s-au întors şi şi-au reluat 
locurile în Adunare. lar printre ei am nenumărați duşmani. Duşmani 
destul de înverşunaţi încât să se dedea la acţiuni puternice dacă ar şti cât 
de mult sunt implicat în proiectul actual. 

Figura holografică făcu un semn zeflemitor către celălalt umanoid: 

- Iar Semmu nu a ajutat prea mult. Şi-a pierdut cumpătul şi s-a răstit la 

unii dintre membrii Adunării. 

-  Idioţi cu toţii. Asta sunt. Tehnologia o deținem de două decenii şi o 

perfecționăm în fiecare zi; Semmu îşi revenise, deținea deplin controlul 
asupra biocâmpului personal care îl apărase în atmosfera otrăvitoare a 
Pământului 

Hyllos devenise nerăbdător. 

- Şi! Până la urmă au acceptat sau nu? 

Amândoi interlocutorii săi luară un aer dramatic — pe cât puteau- apoi 

împreună: 

„Au acceptat!!!” 

Bucuria care îl cuprinse pe Hyllos era cu greu de descris. După atâţia ani în 
care proiectul fusese respins de fiecare dată, reuşiseră în sfârşit să-l treacă de 
Adunare. Liniştindu-se repede îi invită pe cei doi prieteni la bordul navei sale. 

Pictografie rapid o serie de comenzi chemând propria sferă personală de 
transport să-l preia în timp ce alte comenzi ajungeau la iahtul de pe orbită 
trimițând artificiali de la bord într-o frenezie pregătind-o de plecare. Prietenii lui 
Hyllos străbătuseră distanţele interstelare cu o navă mai mare decât iahtul lui 
personal, un cilindru cu o mulțime de portuberanţe elipsoidale. Sferele lor intrară 
în gura cilindrului în timp ce a lui Hyllos intră în iahtul său. Imediat după, iahtul 
se apropie de cilindru în locul de adocare legându-se la nivel molecular. Hyllos ar 
fi dorit să verifice experimentele de la bord, roboții erau destul de 
neândemânatici când venea vorba de experimente care cereau sensibilitate. 
Vestar şi Semmu nici nu vrură să audă, trebuiau să sărbătorească. 

Cât timp ei sărbătoreau motoarele puternice din interiorul cilindrului se 
activară țesând timpul şi spațiul pentru a-i duce la o destinație aflată la 100 de ani 
lumină. 

Cei trei prieteni se reuniră într-o încăpere ovală la bordul iahtului. Un 

model holografic al unei nave sferice domina încăperea. 

- Este un model DF-456, navă ştiinţifică de ultimă generație. Cu ea vom 
face călătoria. Adunarea a aprobat transformările de care va avea nevoie 
şi docurile de la Pella III se ocupă de problemă. Estimează că vor fi gata 
cam în cinci zile; spuse Vestar, un om burduşit cu implanturi tehno- 
genetice 

- Excelent. Cu cât pornim mai repede cu atât mai bine. 

- Există o parte mai puțin plăcută a hotărârii Adunării. Conform lor 
trebuie să derulăm la bord şi alte proiecte; Semmu vorbise cu voce 
joasă aşteptând reacția lui Hyllos 

Care nu se lăsă prea mult aşteptată 

- Ce!! Aţi acceptat şi alte proiecte? 

Semmu încuviință 

- Da. Altfel Adunarea n-ar fi acceptat proiectul nostru. Acceptând şi alte 
proiecte am primit sprijinul multor grupuri de interese. Şi încă un mic 
lucru, insemnificant. 

- Ce? se răsti Hyllos 

- Vom fi privilegiați cu prezenţa unui supraveghetor acazan. 

Furia celuilalt luă forma unui pumn în mânerul scaunului. Acazanii se 
împotriveau oricăror cercetări care priveau Divinitatea. Curentul religios 
reprezentat de către Biserică şi brațul ei politic şi fanatic, acazanii, prinsese 
putere odată cu nefericirile Războiului Etern şi perioada de refacere care urmase. 
Cu sute de milioane de oameni rămaşi pe planete fără civilizație tehnologică, 
readuşi în epoca de piatră, acazanii şi credinţa se dovediseră a fi liantul care îi 
țtinuse în viață. Şi le oferise speranță. Speranţa că Dumnezeu nu i-a uitat şi 
vremurile bune se vor întoarce. După câştigarea războiului acazanii rămăseseră o 
forţă politică controlând aproape jumătate din lumile umanității. 

- Nu voi accepta. 

-  Calmează-te prietene. La început au vrut patru supraveghetori dar i-am 

convins să reducă numărul. 

Nervos Hyllos întrebă: 

- Câţi membri va avea expediția? 

- În afară de noi trei, încă doisprezece; afirmă Vestar după ce facu un 
calcul mental; Patru oameni de ştiinţă, şapte membrii a echipajului şi 
supraveghetorul acazan. 

Semmu interveni: 

- Dintre membrii echipajului doi responsabili cu securitatea, Adunarea a 
hotărât că nava va fi înarmată. 

- Proiectul inițial nu prevedea nimic de genul ăsta. 

Semmu atinse comenzile infomed şi imaginea holografică se schimbă, 

acum arăta o serie de schematici. 

- Şi nu numai că va fi înarmată dar vor fi arme grele. Tunuri disruptor, 
drone inteligente cu capete de antimaterie, câmpuri de ascundere, 
scuturi de fortă care ar putea apăra o fortăreață. Va avea destulă putere 
de foc încât să devasteze lumi întregi. 

- Încă le este teamă că ar putea întâlni o altă rasă; murmură Hyllos 

Frica cea mai mare a umanităţii, de când se lansase în spaţiu. Întâlnirea cu 
o rasă inteligentă extraterestră. Oamenii găsiseră ruine părăsite de zeci de mii de 
ani pe o planetă distantă către centrul galaxiei, bacterii pe alte două lumi care în 
câteva milioane de ani de evoluție ar fi putut deveni ecologii de sine stătătoare 
dar complet diferite de cea a Pămânutului. Dar nici o rasă inteligentă. 

Până şi kaselu se dovediseră a fi doar descendenţii mutați a uneia dintre 
primele nave de colonişti care părăsise Pământul, înarmaţi cu tehnologii găsite în 
ruinele altei civilizații. De la terminarea conflictului oamenii fuseseră extrem de 
precauţi cu explorarea interstelară, folosind doar nave conduse de echipaje umane 
special antrenate care tatonau cu precauţie fiecare nou sistem solar explorat. 

Vestar atinse o comandă şi robotul menajer reveni servind băuturi 
energizante. 

- Haideţi prieteni, avem mult de lucru, trebuie să vedem care vor fi 
punctele de inserție în linia temporală şi să ne punem la punct cu 
normele impuse de Adunare privind călătoriile temporale. Să ne 
pregătim ca să nu avem probleme acum că a trecut ce a fost mai greu. 

Nava ieşi din distorsiunea QUAST în apropierea celei de-a treia planete a 
sistemului Pella, lângă baliza exterioară a zonei de control. 

De când keselii atacaseră șantierele de pe orbita planetei Coha II şi în 
acelaşi timp oraşele de la suprafața planetei, cu bombe atomice, ucigând zeci de 
milioane de oameni, Adunarea hotărâse să mute șantierele spațiale pe orbita unor 
planete nepopulate. 

Pentru un om obişnuit enormitatea docurilor şi a şantierelor spațiale era 
greu de imaginat. Titanicele construcții deveniseră o lume în sine, mai mare decât 
Luna uitată a Pământului, populată de peste cinci milioane de muncitori şi 
personal militar. Asigurând paza întregului ansamblu, în imediata apropiere a 
balizei exterioare, pluteau platforme înarmate de tip Cortez a căror tunuri 
urmăriră nava prietenilor cât timp trecu pe lângă ele. 

Docurile unde se executau modificările la vasul științific care urma să 
efectueze saltul temporal erau izolate, folosite pentru proiecte speciale, cu un 
sistem de protecție propriu. Şi, de când începuse lucrul la navă erau asemenea 
unui furnicar. Nava, redenumită „Căutătorul”, o sferă imensă, părea îmbrăcată în 
artificiali. Sute, mii de artificiali, roboți de toate mărimile foloseau brațele, 
tentaculele, cleştii, manipulatorii pentru a aranja lucrurile. Magmorfii din interior 
lucrau sub directa supraveghere a oamenilor. 

La comanda umană braţe magmorfe prind soliditate şi cu o fineţe la care 
mâinile umane nici nu pot visa termină legarea sistemelor de control. Panourile 
prind viaţă şi încă o secțiune din navă este gata pentru călătorie. 

Nava celor trei prieteni îşi schimbă drumul în ultimul moment, în urma 
unui mesaj prioritar, către habitatul Verity. Trei sfere enorme legate printr-un 
cilindru de legătură în jurul cărora roiau sute de navete de toate mărimile, 
habitatul le acceptă codurile şi câmpurile de tractare din imensul hangar care era 
sfera mijlocie prinseră uşor cilindrul aşezând-ul în dana de ancorare ce le-a fost 
repartizată. 

Magmorful îi aştepta la ieşirea din dană sub forma unei sfere care la 
vederea celor trei îşi deschise braţele asemenea petalelor la flori lăsând să se vadă 
un ecran flexibil. Pe care apăru un oficial al Adunării. 

„Sunteţi aşteptaţi de către membrii Adunării Seilyn şi Erdavas. Urmaţi 
mesagerul.” 

Hyllos îşi privi întrebător prietenii şi verifică mediul virtual. Nici o 
informație în infomed. Absolut nici una. 

Magmorful pluti de-a lungul coridorului oprindu-se pentru a le da timp să-l 
urmeze. Cei trei porniră după artifical cu mirare, magmorful nu purta nici un 
însemn pe învelişul exterior şi nici nu avea urmă de icon în infomed. Îl urmară 
prin coridoare secundare şi tuburi de acces strâmte unde se întâlniră doar cu alți 
roboți, care intrau imediat în stare de repaus când magmorful intra în raza 
senzorilor lor. 

Ghidul mecanizat se opri în faţa unei uşi nemarcate într-un sector privat al 
staţiei. Tentacolul fin care se formă intră într-un port-contact şi uşa dispăru 
retrăgându-se asemenea fluidului în tocul din partea superioră. 

-Vă rog, intrați; se auzi dinăuntru 

Prietenii răspunseră invitație şi intrară, uşa redevenind solidă imediat după 
ce-i trecură pragul. Magmorful rămase afară. 

Camera se dovedi simplu mobilată, ceea ce binenteles nu însemna nimic, 
mare parte a mobilei având componente magmorfe şi astfel putând lua forma 
dorită de proprietar. Două ființe aşteptau în fotolii comfortabile cu o masă 
holografică dreptunghiulară în faţa lor. Un bărbat şi un hemafrodit. În clipa când 
îi văzu bărbatul pictografie o comandă şi mobila din partea cealaltă a mesei se 
transformă într-o canapea. 

-  Staţi jos. Faceţi-vă comfortabili; îi invită bărbatul 

- De ce am face-o? Semmu era în mod confruntativ 

- Pentru că dorim să discutăm anumite aspecte ale proiectului vostru. 

Hyllos aruncă o privire în infomed. Şi îl găsi gol. Încăperea nu avea acess 
la infomed. De nici un fel. 

-  Bănuiesc că aveţi o autorizație pentru această discuţie. 

Hemafroditul întinse o cartelă. 


Scanaţi-o. 


Ceea ce Semmu făcu imediat. Autorizarea era pentru cel mai înalt nivel al 
Adunării. 


Nu vă faceţi griji, suntem alături de voi în acest proiect. Numele meu 
este Erdavos Huelin iar colegul meu este membru a Adunării Seilyn. 
Am dorit să discutăm cu voi aspecte ale proiectului pe care nu le dorim 
împărtăşite în plenul Adunării. Mai ales că mulți sunt acazani. 


Membrul Adunării Seilyn vorbi: 


Căpitanul navei va avea comanda misiunii. Ştim asta, mai exact ne-am 
asigurat de asta. Dar proiectul vostru va fi cel care va dicta cursul 
misiunii. Celelalte proiecte au fost introduse doar pentru a se verifica 
efectul pe care îl va avea deplasarea temporală asupra lor. Ne 
interesează să ştim mai multe despre desfăşurarea proiectului şi dacă 
există motive ascunse în spatele lui. 


Cei trei schimbară priviri. 


Nu este un secret. Eu sunt cel care am pornit proiectul. Ideea era de a 
cerceta perioada în care s-a născut religia creştină, religie care a 
determinat cursul istoriei timp de 2000 de ani. Din datele pe care le-au 
adunat de-a lungul anilor istoricii a apărut teoria că totul privind religia 
tine de psihologia umană şi nu de întâmplări reale. Eu am pus însăşi 
problema existenței lui Dumnezeu. Ipoteza era că nu există nici un fel 
de forță mistică superioară care stă deasupra noastră. Cât timp nu a 
existat tehnologia temporală cercetările urmau să se desfăşoare pe linie 
arheologică şi simulări artificiale. Dar odată cu apariția tehnologiei 
temporale s-au deschis noi posibilităţi. Putem să ne uităm direct în 
trecut, în perioada respectivă. Să ştim exact cum s-au întâmplat 
evenimentele care au influenţat cursul întregii rase umane. Ar fi fost 
minunat. Dar acazanii s-au opus. Opus investigării trecutului. Au trecut 
legi prin Adunare şi protecții au fost instalate în puținele sisteme 
visotemp care există, tăind accesul la cea mai mare parte a istoriei. 
Atunci am propus ceva şi mai îndrăzneţ. O expediţie în trecut care să 
verifice personal evenimentele. Proiectul a fost combătut puternic de 
către acazani. Timp de zece ani am tot încercat să-l trecem de Adunare. 
Acum că am reuşit putem să trecem la următorul pas; răspunse Hyllos 


Vestar interveni: 


În urma cercetărilor riguroase care s-au făcut pe locurile unde se crede 
că se aflau oraşele mitice Sodoma şi Gomora deținem o dată 
aproximativă a distrugerii celor două oraşe. Primul salt se va face la 
începutul perioadei. Observarea evenimentelor este primul pas al 

proiectului. Vom lansa un satelit spion pe orbită. Asta dacă nu se va 
întâmpla nici un eveniment remarcabil în perioada cât suntem noi acolo. 

- Şi după aceea? Înţeleg că misiunea va consta din mai multe salturi. 
Veţi lăsa un satelit pe orbită între salturi temporale. Nu credeți că este 
un risc prea mare? 

- Este un satelit special, cu inteligență artificială şi emisii zero. Foarte 
greu de detectat, aproape invizibil dacă nu ştii ce cauţi. Oricum, vom 
analiza situația la faţa locului, în acest moment satelitul pare cea mai 
bună soluţie. 

Erdavas pictografie neâncredere. 

- O parte dintre cercetătorii cu care am purtat discuţii pe temă, ca şi o 
mare parte dintre militari sunt de părere că este foarte posibil să fi fost 
intervenții ale unor ființe extraterestre în istoria Pământului. De accea 
căpitanul are ordin să nu intervină menţinând nava sub câmpul de 
ascundere în mod continuu. lar dacă este descoperit să dispară imediat 
din zonă retrăgându-se în spațiul interstelar. 

- Interesant. Evitarea confruntării cu orice preț; Vestar pictografie 
resemnare 

Erdavas clătină capul, obicei arhaic de care nu se putea dezvăţa. 

- Evitarea alterări liniei temporale este prioritatea numărul unu a 
căpitanului. Ca de altfel a tuturor ce participă la expediție. Trebuie să 
înțelegeți. Cu toţii. Nu cunoaştem destule despre tehnologia temporală 
ca să ne permitem experimente. Proiectul reprezintă o aventură extrem 
de periculoasă care ar putea schimba istoria rasei umane. 

Combativ ca întotdeauna Semmu nu se putu abtine: 

- Să înțeleg că reprezentați voința Adunării. Credeam că deja avem 
permisiune să ne derulăm proiectul. 

Păstrându-şi tonul neutru Erdavas replică: 

-  Reprezentăm voința majoritară a Adunării. Acceaşi voinţă care a făcut 
posibil proiectul. 

Celălalt membru a Adunării interveni: 

- Să nu ne certăm. Suntem aici pentru a discuta despre proiectul, 
căutarea, la care urmează să participaţi. Adunarea încă are puterea de a 
anula proiectul. 

- Sper să nu se întâmple; Hyllos îşi dădu seama că cei doi reprezentau o 
ultimă etapă de care trebuiau să treacă înainte ca proiectul lor să prindă 
viaţă; Vă vom oferi toate informaţiile de care aveţi nevoie 

- Atunci, vă rog. Continuaţi cu detaliile etapelor proiectului. Vrem să 
ştim totul. 

Cei trei prieteni le oferiră informațiile cerute. Absolut toate informațiile. 

Distorsiunea quantică se manifestă sub forma unei străfulgerări ce determină 
văluriri bruşte a spațiului, „Căutătorul” revenind în spațiul normal în apropierea 
orbitei Pământului. Din cabina sa aproape de ecuatorul navei Hyllos privea 
imaginea planetei pe ecranul-perete. În curând visul său avea să se transforme în 
realitate. Timp de 300 de ani aşteptase. 200 de ani într-o cameră criogenică şi 100 
de ani încercând să convingă diverse guverne să întreprindă cercetări serioase în 
domeniu. 

O serie de pictograme în infomed îl anunțară că era chemat pe punte. Anulă 
imaginea de pe perete şi ieşi din cabină. 

Graba cu care fusese lansată expediţia, după ce se auzise de o încercare a 
acazanilor pentru a bloca proiectul în ultimul moment, se vedea şi pe coridoarele 
navei. Cabluri atârnau din pereți, panouri de informaţii nefuncționale, roboți de 
întreţinere pese tot încercând să termine treaba. Pe drum se întâlni cu o parte din 
personalul ştiinţific de la bord, Cercetătoarea Setlana şi doctorul Niruben West, 
între ei se împărțea munca de supraveghere a cel puţin zece proiecte aflate la 
bord. 

Interacțiunea cu ceilalți membrii a echipajului avea să fie redusă, sfera fiind 
împărțită pe nivele inelare. Inelul unde se afla apartamentul său conţinea 
departamentele de cercetare ştiinţifică şi apartamentelor celorlalți cercetători. 
Inelul superior conţinea cabinele membrilor echipajului şi spaţiile pentru 
controlul navei. Inelul inferior conținea spațiile de mentenență, unități pentru 
păstrarea roboților utilitari, ateliere şi hangarul pentru navete şi sferele de 
transport. În rest erau doar spaţii de legătură şi alte asemenea locuri unde oamenii 
se aventurau rar lăsându-le în seama roboților. 

Uşile tubului de transport se deschiseră, Semmu aflându-se deja înăuntru 
împreună cu altă cercetătoare, Hyllos nu-şi prea aducea aminte numele dar ştia că 
avea în grijă studiul saltului temporal în sine. 

- Se pare că cu toţii am fost chemaţi pe punte; prietenul său se afla într-o 
dispoziție bună, de câteva zile încerca să o cucerească pe cercetătoare şi 
părea că lucrurile merg bine 

Hyllos încuviinţă, tubul de transport purtă capsula la nivelul superior, 
ducând-i până la cea mai apropiată uşă a punţii. La zece paşi distanţă de ea. 

Când auzise cuvântul punte Hyllos îşi imaginase o punte asemănătoare 
celor de pe navele obişnuite cu ofițeri instalați în cuşete grav cufundați total, prin 
intermediul implanturilor, în infomed, fiind una cu sistemele navei. 

Puntea de comandă a „Căutătorului” era diferită. 

Semicirculară, semăna cu un auditorium al vechilor greci. Partea opusă 
uşilor care făceau legătura cu restul navei forma un imens ecran perete, care pe 
moment înfățiişa imaginea spaţiului din afara navei. În mijlocul punţii se găsea o 
tablă consolă circulară în timp ce de-a lungul pereților erau console asemănătoare 
încastrate în perete. Între consola centrală şi pereţi şase canapele lungi şi 
comfortabile transformau puntea într-o cameră aproape obişnuită. 

Doi dintre membrii echipajului dădeau comenzi pictografice în timp ce 
căpitanul statea privind ecranul. Hyllos ştia că ceilalți membri a echipajului îşi 
făceau treaba în alte părți ale vasului şi nu se aştepta să-i vadă dar nu era exact la 
ce se gândise el. 

Vestar era deja pe punte studiind propriul său ecran holografic în timp ce 
pe o altă canapea supraveghetorul acazan discuta aprins cu alt cercetător. 
Probabil încerca să-l convertească. 

Devenind dintr-o dată atent căpitanul se întoarse de la ecran. 

- Sunteţi cu toții aici. Excelent. Presupun că ați terminat de pus la punct 

echipamentele voastre înaintea saltului temporal. 

Cercetătorii încuviințară. Călătoria de la şantierele spațiale până pe orbita 
Pământului durase două zile, timp destul pentru a-şi pune la punct experimentele. 
Personal Hyllos îşi petrecuse timpul studiind cărțile pe care i le dăduse Semmu. 
Cărți din hârtie pergament, cum nu se mai făceau de peste o sută de ani. Cărți 
care te învățau cum să-ți controlezi biocâmpul, energiile care sălăşuiesc în fiecare 
ființă vie şi mintea. Dar ştia că Vestar pusese la punct echipamentul. Vestar lua 
totul în serios, spre deosebire de Semmu care avea o vedere mai superficială 
asupra vieţii în general. 

Însă toate echipamentele fuseseră instalate şi activate, planul discutat cu 
căpitanul şi ținta primului salt deja stabilită. Erau gata. 

- Dacă mai există alte probleme? Căpitanul se uită de la unul la altul 

Tăcere 

- Atunci suntem gata pentru salt. Navigator. 

Femeia înaltă, cu capul înţesat de implanturi neurosim, care era navigatorul 
„Căutătorului” introduse o serie de comenzi în consolă. În câteva secunde 
inteligenţa artificială a navei le confirmă vocal. 

„Suntem gata pentru salt” raportă navigatorul 

Căpitanul se apropie de consolă. Comenzile pentru saltul temporal erau 
fizice nu infomed, nu comandă vocală. Pentru rațiuni de securitate. 

„Căutătorul” urma să facă cel mai lung salt temporal din istorie. De când 
tehnologia devenise disponibilă se efectuaseră doar teste şi două salturi temporale 
de mică anvengură până în o mie de ani. Teoretic un salt temporal avea un maxim 
de zece mii de ani după care călătorul se destrăma în oceanul timpului. 

„Să mergem să-l căutăm pe Dumnezeu” spuse căpitanul şi apăsă comanda 

Cei care efectuaseră salturi temporale raportaseră experienţa. În momentul 
saltului călătorii aveau un sens de deja vu invers, imagini fantomatice din viața 
lor trecută. Hyllos trecu prin aceleaşi senzaţii, fragmente din trecutul său 
apărându-i în faţa ochilor. Apoi un moment de inexistenţă, o greutate pe pieptul 
său. 

Existenţa reveni la normal, Hyllos găsindu-se tot pe puntea „Căutătorului”. 
Cu mici diferenţe. 

Lumini roşii inundau puntea clipind intermitent. Lumini de avarie. Lumini 
care împinseră echipajul într-o stare de frenezie căutând sursa problemelor. 

„Pierdere de energie sector 23-3” raportă computerul navei, „Pierdere de 
energie sector 25-3”, „Scurgere de gaze sector 5-20”, „Cădere a autoîntreţinerii în 
sector 7-7”, „Câmpuri exterioare slăbesc în sectoarele 15-3” 

- Ce naiba se întâmplă? supraveghetorul acazan devenise neliniștit mai 
ales că infomed-ul tăiase legăturile cu ei lăsându-i doar cu propria 
capacitate de informaţii 

Căpitanul pictografie tăcere şi aşteptare. Mâinile echipajului se mişcau cu 
repeziciune transmițând comenzi sutelor de roboţi care se ocupau de întreţinerea 
navei. Transmiţându-le să repare stricăciunile care apăruseră în navă. 

- Trebuie să avem grijă de proiecte; murmură Setlana şi porni spre uşă 

Prinşi în efortul de a stabiliza nava echipajul nu reacţionă în nici un fel. În 
mod normal n-ar fi lăsat pe cineva în afara zonelor considerate sigure. Hyllos 
părăsi şi el puntea îndreptându-se către liftul cel mai apropiat. Era îngrijorat 
pentru echipamentele de urmărire care fiind extrem de sensibile se dereglau 
foarte uşor şi le-ar fi luat zile întregi să le pună din nou la punct. 

Înainte de a ajunge la lift ceva se întâmplă. Lumea păru să încetinească. 
Sunetele alarmelor deveniră înfundate de parcă s-ar fi auzit de la o mare distanță. 
Apoi totul se întunecă, o ceaţă interpunându-se între el şi lumea reală. 

Nu se putea mişca, degetele căutară manşeta de control dar nu reuşi să-şi 
ducă gestul până la sfârşit. Mâna îi înțepeni pe drum. 

Ca şi restul corpului. 

Puntea păru să se dizolve sub picioarele lui şi simţi. Simţi ceva 
întâmplându-se. Cărări, tunele fantomatice se deschideau drept în faţă, simţea 
ceva trăgându-l într-unul dintre ele. Promitea fericire, înţelegere, era ca o 
îmbrățişare maternă. Promitea împlinire. 

Dar o parte din el se pierdea păşind pe acel drum. Şi nu acceptă. 

Se zbătu folosind ceea ce învățase de la Semmu în a-şi folosi bioenergiile, 
şi mai ales controlul mental. Ţinea prea mult la individualitatea sa. 

Totul se petrecu într-o secundă. Sau cel puţin aşa i se păru lui. 

Când ceața de pe ochi se îndepărtă stătea pe o coamă de deal singuratic cu 
câmpii întinzându-se în toate direcțiile. 


13 


O Copyright Hidegcuti Cătălin 


Hainele îi dispăruseră, la fel cum dispărută era manşeta de control, lentila 
infomed şi implanturile din întregul corp. Stătea gol privind o tornadă de foc 
prinzând viaţă în jurul său. Tornadă de foc care se înălța la zeci de metri şi a cărei 
dogoare îl forță să dea înapoi. Îşi dădu seama că nu avea unde, zidul de flăcări 
blocându-l în centrul vârtejului. 

„Înţeleg că m-aţi căutat?” rosti o voce bubuitoare în capul său 

Încă zăpăcit de faptul că implanturile dispăruseră Hyllos nu reacţionă. O 
limbă de foc se desprinse din vârtej biciuindu-i faţa. 

„Acum că m-ai găsit ce vei face?” întrebă vocea bubuitoare 

Hyllos continuă să stea dezorientat dar reuşi să vorbească: 

„Dacă eşti Dumnezeu atunci deja ştii totul. De ce pui întrebări.” 

Tentacole de forță extinzându-se din flăcări îl cuprinseră de braţe şi torso 
ridicându-l în aer. În loc să-l ardă o senzaţie de frig i se strecură în suflet. O 
răceală ciudată care îngheaţă mintea. 

Hyllos folosi toate trucurile învăţate de la Semmu pentru a respinge 
intruziunea. Forţa din spatele senzaţiei era copleşitoare, un uragan care dărâma 
totul din calea sa. Puterea îi sfredeli creierul, durerea atingând nivele 
îngrozitoare. Apoi se opri. Retrăgându-se din mintea lui Hyllos. 

„Nu eşti Dumnezeu” murmură prin durere Hyllos 

„Sunt” 

şi o nouă străfulgerare de durere îl cutremură 

„Eşti ceva, recunosc, dar nu eşti Dumnezeul meu.” 

Tentaculele se retraseră lăsându-l să cadă. Tornada de foc se dizolvă în 
locul ei rămânând o ființă radiantă asemănătoare unei meduze fantomatice. 

„De ce vrei să-l găseşti pe Dumnezeu.” Vocea bubuitoare continua să-i 
foreze în creier căutând singură răspunsurile 

Din nou Hyllos se împotrivi. Presiunea dispăru. 

„Nu vreau să te rănesc dar vreau să ştiu.” Vocea se schimbase iar o faţă se 
formă din forma fantomatică, faţa prietenului său Vestar 

„De ce? Şi nu-mi folosi prietenii.” 

„Nu folosesc pe nimeni. Prietenul tău a ales o altă cale, doar atât. Acum e 
cu mine.” 

Hyllos începu să judece lucrurile, să gândească. Era ceva extrem de 
familiar în fiinţa ce-şi spunea Dumnezeu. Simţise şi altădată uşoara prezenţă a 
bioenergiilor. Mult mai slabă dar aceeaşi. 

„Te cunosc. Ai fost la bordul „Căutătorului”. În calitate de ..... 

„Sunt totul.” 

Presiunea mentală reveni. Însă de această dată se schimbase, în loc de un 
asalt frontal se infiltră în orice crăpătură a apărării mentale pe care Hyllos o 
ridicase. ŞI o străpunse. 

Era asemănător senzației create atunci când folosise visotemp pentru a 
vedea trecutul. Acum însă simţea şi fragmente de emoţii şi sentimente. Lumea pe 
care o vedea în faţa ochilor era idilică, vechiul Paradis al creştinilor. Până simți 
prezenţa. 

„Într-un fel ciudat îţi datorez mult. Foarte mult. Aş putea să spun că nu aş 
exista fără tine.” Exteriorul se schimbă, se găsea în adâncul spaţiului cosmic. 
Simţi enormitatea copleşitoare a spaţiului, a universului. El, doar un grăunte de 
nisip în mijlocul deşertului. Apoi viaţă, existenţă. 

Văzu fiinţe testându-l, probându-l. Ştia unde se află. Într-un laborator. 
Experimentau cu creearea vieţii. Ştia deoarece privea lucrurile din două puncte de 
vedere. Unul, cel a ființei create, celălalt al cercetătorului care o creea. 

Doriseră să creeze viața în cea mai pură formă. Imaterială. Energii 
concentrate asemenea biocâmpurilor dar care nu aveau nevoie de corp fizic. Şi 
reuşiseră. Firavă, de abia sentientă dar existând. Ca un copil nou născut. 

„Eu.” Bubui vocea 

O testau, inconştienți de ceea ce fac. Ei o credeau nonconştientă de sine, 
mai aproape de o bacterie decât de un om. Apoi proiectul său, saltul temporal. 
Cercetătorii săriseră la şansa de a privi ce efect va avea călătoria temporală 
asupra unei mase de boienergie pură. Închiseseră fiinţa bioenergetică nou creată 
întru-un recipient şi-l dădură în grija unui cercetător pentru a o supraveghea pe 
timpul călătoriei. 

Saltul temporal. O explozie de lumină, de energie. Mângâierea energiilor 
dezlănțuite. Era bucurie, împlinire şi înțelegere. O experiență aproape senzuală. 
Şi o schimbare. Fiinţa se transformase. Înţelegea. Dintr-un nou născut devenise 
un adolescent. 

Hyllos văzu câmpurile de forță eşuând din cauza defecțiunilor de pe urma 
saltului. Fiinţa părăsise recipientul. Şi se întâlnise cu un membru a echipajului. 
Amândoi speriaţi, ființa îl atacă consumându-i bioenergia. Şi crescu. Într-o stare 
de exaltare ființa consumă şi restul animalelor de la bord pentru teste. Nu se 
sătură. Atacă un alt membru a echipajului şi crescu din nou. Consumat de nevoia 
de energie dar şi de nevoia de cunoaştere se năpusti învăluind alt cercetător. 
Crescu şi mai mult. Deveni mai prudentă. Odată cu bioenerguile prelua şi părți 
din conştiinţa, memoria celor consumati. Înțelegerea sa depăşea cea a unui om. 
Trecu fulgerător prin navă consumând membri ai echipajului şi cercetători până 
ajunse la punte. 

Hyllos era nedumerit. Unde era el. În viziune fiinţa ajunsese la punte şi 
încă nu-l întâlnise. ŞI cu toate asta el fusese atacat când ieşise de pe punte. „Mai 
târziu.” Tună vocea din mintea sa continuându-și povestirea. 

Pe punte îl consumase pe căpitan învățând de la acesta cum să controleze 
nava dar şi puterea de foc pe care o aveau la dispoziție oamenii din viitor. Şi 


15 


O Copyright Hidegcuti Cătălin 


simți frică. L-ar fi putut distruge. Văzând o soluție folosi nava pentru a sări în 
timp. În trecut cu 9000 de ani. Şi imediat după sări încă 9000 de ani. „Căutătorul” 
rezistă cu greu, sistemele de autoîntreținere căzând peste tot în navă. Dar rezistă. 
Între timp fiinţa evoluase. Cât de mult Hyllos nu ştia, la un moment primise un 
flux de informaţii atât de mare încât mintea sa ameninţa să îngheţe. 

„Cât de mult am crescut mintea ta nu poate percepe.” Ființa îi arătă cum 
învățase să folosească şi să extragă informaţii din sistemele artificiale ale navei. 
Privi cum nava efectuase încă trei salturi. După care fiinţa trimisese „Căutătorul” 
înapoi în viitor distrugând-o în proces. 

Fiinţa rămăsese în trecut. Crescând, absorbind şi învățând de-a lungul a 40 
de mii de ani. Evoluând. Transformându-se. Atingând însuşi fabrica realității. 
Devenind ceva peste puterea de imaginaţie a oamenilor. 

Aşa că îi aştepta când ieşiseră din distorsiunea temporală. Ştia din 
memoriile adunate cine ar fi trebuit să fie la bord. Dar nu ştiuse niciodată ce se 
întâmplase. Acum ştia. Îi smulse pe Vestar, Hyllos, Semmu şi Setlana, 
retrăgându-şi prezenţa din locurile unde se afla versiunea sa mai tânără pentru a 
nu pricinui o explozie temporală, oferindu-le o altă cale. 

Vestar acceptase. La fel şi Setlana. 

„După cum am spus îți datorez extrem de mult. Fără experienţa saltului 
temporal nu aş fi devenit conştient, inteligent. Aş fi atins inteligenţa unui animal, 
poate, dacă nu m-ar fi distrus înainte. Călătoria mi-a deschis calea către 
inteligență. N-am mai datorat nimănui nimic de-a lungul vieții.. Este ...... 
incomfortabil. Te-aş putea distruge cu uşurinţă. Dar aş rămâne cu senzația de 
datorie. Acum sunt Dumnezeu. Şi am văzut în mintea ta răspunsul pe care îl 
căutam. Poate voi avea nevoie la un moment dat de un Diavol, sau un profet. Cu 
abilitățile tale vei fi un Diavol excelent. Şi-am să-ți dau un aliat.” 

Forma inconştientă a lui Semmu se materializă lângă el. 

„El a fost mult mai sălbatic. Va fi mai imprevizibil decât tine. Aş putea 
spune chiar mai distractiv.” 

Ființa luă din nou forma vârtejului de foc. 

„Gândeşte-te în felul acesta Hyllos. Vei ajunge să trăieşti evenimentele pe 
care ai vrut să le observi.” 

Focul deveni atotcuprinzător. 

„Ai plecat să-l cauţi pe Dumnezeu şi ai ajuns să-l creezi.” 

Vârtejul de foc dispăru lăsând un dezorientat Hyllos să aibă grijă de 
prietenul său. Și să se gândească la ceea ce se întâmplase. 

